kalixlouiis/myanmar-wikipedia-corpus huggingface dataset:
မြေငလျင်မှ စိတ်ချ ရသော်လည်း လေပြင်းမုန်တိုင်းကျ၍ မိုးလေထန်လျှင် ထိုအိမ်များ သည် ရွှံ့ပုံအဖြစ်သို့ သက်ရောက်တတ်သည်။
သို့သော် မိုးပါးရှား ပေသည်။
နေအိမ်ပုံစံရော မြို့ အကွက်ချပုံပါ စပိန်ဗိသုကာလက်ရာမကင်းပေ။
မြို့ခင်းမှာ စတုဂံ ပုံသဏ္ဌာန်ဖြစ်၍ ပလာဇာခေါ် လေးထောင့်ကွက်လပ် အများအပြားရှိ၏။
အထင်ရှားဆုံးမှာ ပလာဇာဒါအာမတ် (ဝါ) ပလာဇာမေယာဖြစ်၍ ကူးသန်း ရောင်းဝယ်ရာ ဗဟိုဌာနဖြစ်သည်။
လီမာမြို့တွင် ကျယ်ပြန့်သော လမ်းများ၊ ရိပ်သာများရှိသည်။
ရီနေဆွန်း ခေါ် ဉာဏ်သစ် အရေးပုံခေတ်က ပုံစံဖြင့် ဆောက်လုပ်ထားသော ကသီးရယ် ဘုရားရှိခိုးကျောင်းအပြင် များစွာသောဘုရားရှိခိုးကျောင်းများရှိသည်။
ခရစ် ၁၅၅၁ ခုနှစ်ကတည်းက တည်ခဲ့၍ အမေရိကတိုက်တွင် ရှေးအကျဆုံးဖြစ်သော ဆန်မာကတ်တက္ကသိုလ်သည်လီမာမြို့၌ တည်ရှိသည်၊ နန်းတော်ဟောင်းအပြင် မြို့တော်ခန်းမ၊ ငွေသွန်းရုံ၊ လွှတ်တော် အစရှိသည့် အဆောက်အအုံတို့မှာလည်း ထင်ရှားသော အဆောက်အအုံများဖြစ်သည်။
လီမာမြို့တွင် လျှပ်စစ်ဓာတ်မီးများ၊ ထူးခြား ကောင်းမွန်သည့် ရေပေးစနစ်၊ မိလ္လာစနစ်စသည်တို့ကြောင့် တဖြည်းဖြည်း ခေတ်မီနေသော မြို့တစ်မြို့ဖြစ်နေပေပြီ။
လီမာမြို့တွင် လူဦးရေ ၁၈၃၃၇ဝဝ (၁၉၆၆ ခုနှစ်) ယောက်ခန့်ရှိသည်။
လီမာမြို့တွင် အဓိကလုပ်ငန်းများမှာ သိုးမွေးထည်နှင့် ချည်ထည် လုပ်ငန်း၊သကြား၊ကိုကိန်း (ကိုကင်း)၊ အိုးခွက်၊ ငွေထည်၊ဆိုးဆေး၊ အိမ်ထောင်ပရိဘောဂ၊ စကျင်ကျောက်လုပ်ငန်း စသည်တို့ဖြစ်၏။
လီမာမြို့ကို ခရစ် ၁၅၃၅ ခုနှစ်တွင် ဖရန်စစ္စကို ပီဇာရိုက တည်ထောင်အကွက်ချခဲ့သည်။
ဤသို့ဖြင့် စပိန်ပိုင် ပီးရူးနိုင်ငံ၏ မြို့တော် ဖြစ်လာသည်။
စပိန်တို့လက်မှ လွတ်မြောက်သောအခါ တွင်လည်း ပီးရူး သမ္မတနိုင်ငံ၏ မြို့တော်အဖြစ် ဆက်လက်တည ်ရှိသည်။
၁၇၄၆ ခုနှစ်ကဖြစ်ပွားသောမြေငလျင်ဒဏ်မှတဖြည်းဖြည်း နာလန်ထူလာနိုင်ခဲ့ပြီးလျှင်တဖြည်းဖြည်း ခေတ်မီတိုးတက်လာပေပြီ။
thumb|အက်ဒွပ် လီယာ (1870) အက်ဒွပ်လီယာ (ခရစ် ၁၈၁၂ - ၁၈၈၈)သည် အင်္ဂလိပ်လူမျိုး ပန်းချီဆရာနှင့်ကဗျာဆရာဖြစ်သည်။
သူစပ်ဆိုသော ကဗျာများမှာ တောက်တီးတောက်တဲ့ ကဗျာဟုဆိုအပ်သော ကြံကြံဖန်ဖန် ရေးစပ်သော ကဗျာများဖြစ်၏။
အင်္ဂလိပ်ဘာသာဖြင့် လင်းမရစ်ကဗျာဟုခေါ်သည်။
သူစပ်ဆိုသော ကဗျာများအတွက် အရုပ်များကို သရုပ်ပါစွာ သူကိုယ်တိုင်ရေးခြယ်သည်။
လီယာသည် လန်ဒန်မြို့၌ ခရစ် ၁၈၁၂ ခုနှစ်၊ မေလ ၁၂ ရက်နေ့တွင်မွေးဖွားသည်။
မွေးချင်း၂၁ ယောက်အနက် အထွေးဆုံးဖြစ်သည်။
ပထမဦးဆုံး လီယာရေးဆွဲသော ရုပ်ပုံများမှာ ငှက်ပုံများဖြစ်၏။
အသက် ၂ဝ အရွယ်တွင် လှပစွာ ဆေးရောင်စုံခြယ်ထားသော ငှက်ပုံအချို့ကို စာအုပ် ထုတ်လေ၏။
ဒါဗီအမတ်ကြီးသည် ထိုစာအုပ်၌ပါသော ပုံများကို အလွန် သဘောကျနှစ်သက်သဖြင့် လီယာအား နိုးစလေ၌ မွေးမြူထားသော တိရစ္ဆာန်များပုံကို ရေးဆွဲခိုင်းလေသည်။
လီယာသည် အမတ်ကြီး၏ အိမ်သားများနှင့် ရင်းနှီးလာသဖြင့် ထိုအမတ်ကြီး၏ ကလေးများအတွက် တောက်တီးတောက် တဲ့ ကဗျာများကို ရေးစပ်ပေးလေသည်။
ငှက်များကို ရေးဆွဲရာမှ တောတောင်တို့၏ ရှုခင်းများရေးဆွဲခြင်းကို လေ့လာပြန်သည်။
၁၈၃၇ ခုနှစ်ခန့်တွင် လီယာသည် ရောမမြို့၌ ပန်းချီ ခန်းတစ်ခုဖွင့်ကာ ဆယ်နှစ်မျှ နေထိုင်ခဲ့လေသည်။
နွေရာသီများတွင် အီတလီနှင့် စစ္စလီကျွန်းစသော မြေထဲပင်လယ်ဒေသများသို့ အလည်အပတ် သွား၏။
ရံဖန်ရံခါ အင်္ဂလန်နိုင်ငံသို့ ပြန်လာတတ်သည်။
ရောမမြို့၌ ရှိနေစဉ် တောပုံတောင်ပုံ ပန်းချီကားများဖြင့် ဝေဆာနေသော ရုပ်စုံဂျာနယ် တစ်စောင်ကိုထုတ်ဝေသည်။
လီယာရေးခဲ့သော ကလေးများအဖို့ ရယ်ရွှင်ဖွယ်စာအုပ် နှစ်အုပ်မှာ ကမ္ဘာကျော် ဖြစ်လာ၏။
ထိုစာအုပ်များတွင် သူကိုယ်တိုင် ရုပ်ပြောင်များ ရေးဆွဲထားလေသည်။
သူ ရေးဆွဲသော ရုပ်ပုံများမှာ ကလေးမျာအဖို့အလွန် ရယ်စရာကောင်းသောပုံများ ဖြစ်သည်။
ပုံစံအားဖြင့် လူအိုကြီးတစ်ယောက်၏ ကြီးမား ရှည်လျားသော မုတ်ဆိတ်အတွင်း၌ ဇီးကွက်နှစ်ကောင်၊ ကြက်တစ်ကောင်၊ နှံပြည်စုတ်တစ်ကောင်နှင့် မိုးစွေငှက်လေးကောင်တို့ အသိုက်အအုံဖွဲ့နေသည့် ပုံမျိုးဖြစ်သည်။
လီယာသည် ဆီဆေးရေးအတတ်၌ အထူးကျွမ်းကျင်သော်လည်းတောက်တီး တောက်တဲ့ပုံပြင်များကြောင့် ပို၍ကျော်စောလေသည်။
၁၈၈၈ ခုနှစ်၊ ဇန်နဝါရီလ ၃ဝ ရက်နေ့တွင် ဆန်ရီမိုမြို့၌ ဟာသပုံပြင်ဆရာ အက်ဒွပ်လီယာ ကွယ်လွန်လေသည်။
မြန်မာ့စွယ်စုံကျမ်း၊ အတွဲ(၁၂) ကိုးကား Category:အင်္ဂလိပ် အမျိုးသား ပန်းချီဆရာများ Category:ဗြိတိသျှ အမျိုးသား ကဗျာဆရာများ။
တူဗားလူနိုင်ငံကို ယခင်က အဲလိုက်စ်ကျွန်းများ ဟု သိရှိ ခေါ်ဆိုခဲ့ကြပြီး ပစိဖိတ်သမုဒ္ဒရာ အတွင်းတွင် ရှိသော ပိုလီနီးရှန်း ကျွန်းနိုင်ငံ တစ်နိုင်ငံ ဖြစ်သည်။
အမေရိကန်ပြည်ထောင်စု ဟာဝိုင်အီပြည်နယ် နှင့် ဩစတြေးလျနိုင်ငံ ကြားတွင် ရှိသည်။
၎င်းနှင့် အနီးဆုံးသော နိုင်ငံများမှာ ကီရီဘတ်စ်နိုင်ငံ၊ နအူရူးနိုင်ငံ၊ ဆမိုးအားနိုင်ငံ နှင့် ဖီဂျီနိုင်ငံ တို့ ဖြစ်ကြသည်။
တူဗားလူနိုင်ငံတွင် သန္တာကျွန်း ၄ ကျွန်း နှင့် အတိုးလ် (atolls) ကျွန်း ၅ ခု ပါဝင်သည်။
လူဦးရေ ၁၀,၇၄၂ မျှသာ ရှိသဖြင့် ကမ္ဘာပေါ်တွင် တတိယမြောက် လူဦးရေ အနည်းဆုံးနိုင်ငံ ဖြစ်သည်။
အကျယ်အဝန်းအားဖြင့် ၁၀ စတုရန်းမိုင် (၂၆ စတုရန်း ကီလီုမီတာ) မျှသာလျှင် ရှိသည်။
တူဗားလူသည် ကမ္ဘာပေါ်တွင် စတုတ္တမြောက် အသေးဆုံးနိုင်ငံ ဖြစ်ပြီး ဗာတီကန်စီးတီးထက် ၀.၄၄ စတုရန်း ကီလိုမီတာ (၀.၁၇ စတုရန်းမိုင်) ၊ မိုနာကိုနိုင်ငံထက် ၁.၉၅ စတုရန်းမီတာ ကီလိုမီတာ (၀.၇၅ စတုရန်းမိုင်)၊ နအူးရူနိုင်ငံ ထက် ၂၁ စတုရန်းမိုင် ကီလိုမီတာ (၈.၁ စတုရန်းမိုင်) မျှသာ ပို၍ ကြီးသည်။
ကိုးကား ကဏ္ဍ:တူဗားလူနိုင်ငံ ကဏ္ဍ:အိုရှန်းနီးယားရှိ နိုင်ငံများ ကဏ္ဍ:ကုလသမဂ္ဂ အဖွဲ့ဝင်နိုင်ငံများ ကဏ္ဍ:ဓနသဟာယအဖွဲ့ဝင်နိုင်ငံများ ကဏ္ဍ:ဖွံ့ဖြိုးမှုအနိမ့်ဆုံး နိုင်ငံများ ကဏ္ဍ:ကျွန်းနိုင်ငံများ။
ဥရုဂွေးနိုင်ငံသည် တောင်အမေရိကတိုက် တွင် အငယ်ဆုံးသမ္မတနိုင်ငံဖြစ်သည်။
မြောက်ဘက်တွင် ဘရာဇီးနိုင်ငံ၊ အနောက်ဘက်တွင် အာဂျင်တီးနားနိုင်ငံ၊ တောင် ဘက်နှင့် အရှေ့ဘက်တို့တွင် အတ္တလန္တိတ်သမုဒ္ဒရာ တည်ရှိ သည်။
ဥရုဂွေးမြစ်သည် အာဂျင်တီးနားနိုင်ငံနှင့် ဥရုဂွေးနိုင်ငံတို့ စပ်ကြား နယ်နိမိတ်အဖြစ်စီးဆင်းသည်။
အာဂျင်တီးနားနိုင်ငံမှ စီးဆင်းလာသော ပါရနာမြစ်သည် မြစ်ဝတွင် ဥရုဂွေးမြစ်နှင့် ပေါင်း၍ လာပလာတာမြစ်အဖြစ် အတ္တလန္တိတ်သမုဒ္ဒရာထဲသို့ စီးဝင်သည်။
မြောက်ဘက်၌ ဘရာဇီးနိုင်ငံနှင့် စပ်လျက်ရှိသော နယ်နိမိတ်သည် မိုင် ၄၅ဝ ရှည်လျားသည်။
ဥရုဂွေးနိုင်ငံသည် ၇၂,၁၇၂ စတုရန်းမိုင် ကျယ်ဝန်း၍ ၁၉၇၂ ခုနှစ် ခန့်မှန်းခြေ အရ လူဦးရေ ၂,၉၆ဝ,ဝဝဝ ယောက် ရှိသည်။
ဥရုဂွေးနိုင်ငံ မြေမျက်နှာပြင်သည် များသောအားဖြင့် ပျံ့ပျူးသည်။
မြောက်ပိုင်းတွင် တောင်တန်းများ ရှိသော်လည်း ပေ ၂,ဝဝဝ ထက်မြင့်သောတောင် မရှိချေ။
ထိုတောင်တန်းများ ၏ အနောက်ဘက်တွင် မြေပြင်သည် ဥရုဂွေးမြစ်ကြောင်းသို့ တဖြည်းဖြည်းပြေ၍ နိမ့်ဆင်းသွားသည်။
ထိုလွင်ပြင်ပိုင်းသည် ရှုခင်းသာယာ၏။
ဥရုဂွေးနိုင်ငံတွင် သဲကန္တာရများ၊ တောနက် ကြီးများ မရှိချေ။
ဥရုဂွေးနိုင်ငံသည် ရာသီဥတုသင့်တင့်ညီညွတ်သည်။
ပင်လယ်ဘက်မှ လေပြေလေညင်းတိုက်ခတ်သဖြင့် နွေရာသီ၌ အေး၍ ဆောင်းရာသီ၌နွေးသည်။
အပူဆုံးလဖြစ်သော ဇန်နဝါရီ တွင် ပျမ်းမျှအပူချိန်မှာ ဖာရင်ဟိုက် ၇၄ ံဖြစ်၍၊ အအေးဆုံးလ ဖြစ်သော ဇွန်လတွင် ပျမ်းမျှအပူချိန်မှာ ဖာရင်ဟိုက်၅ဝ ံဖြစ် သည်။
တစ်နှစ်အတွက် ပျမ်းမျှမိုးရေချိန်မှာ ၄၃ လက်မဖြစ် သည်။
ဧပြီလနှင့် မေလတွင် မိုးအများဆုံး ရွာသွန်းသည်။
သို့ရာတွင် တစ်ခါတစ်ရံ မိုးခေါင်လေ့ရှိသည်။
ထို့ကြောင့် ဥရုဂွေးနိုင်ငံတွင် ကောက်ပဲသီးနှံ စိုက်ပျိုးခြင်းထက် တိရစ္ဆာန် မွေးမြူခြင်းကို ပို၍အားစိုက်လုပ်ကိုင်သည်။
မြောက်ပိုင်း တောင်ကုန်းဒေသတွင် ရွှေကိုတူးဖော်ရရှိ သည်။
ငွေ၊ ကြေးနီ၊ သံနှင့် မန်ဂနိစသော တွင်းထွက်ပစ္စည်း များကိုလည်း အနည်းငယ်ရရှိသည်။
ကျောက်မီးသွေးမထွက် သောကြောင့် စက်မှုလုပ်ငန်းအတွက် လျှပ်စစ်အင်အားကို အသုံး ပြုရသည်။
ထို့ကြောင့် ဥရုဂွေးမြစ်၏ မြစ်လက်တက်ဖြစ်သော ရီအိုနီဂရိုးမြစ်တွင် ရေကာတာဆောက်လုပ်၍ လျှပ်စစ်အင်အား ကို ထုတ်ယူသုံးစွဲကြရသည်။
ဥရုဂွေးနိုင်ငံတွင် သိုး၊ နွားမွေးမြူခြင်းသည် အဓိက လုပ်ငန်းဖြစ်၍ နိုင်ငံမှထွက်ကုန် ၈၅ ရာခိုင်နှုန်းသည် ထို လုပ်ငန်းနှင့် ဆက်စပ်လျက်ရှိသော ကုန်ပစ္စည်းများဖြစ်သည်။
မြေယာငါးပုံလေးပုံကို တိရစ္ဆာန်စားကျက်အဖြစ် အသုံးချကြ သည်။
အယ်ဖာဖာ (လူဆန်ပဲပင်) ကို တိရစ္ဆာန်အစာအတွက် စိုက်ပျိုးသည်။
အခြားစိုက်ပျိုးသောသီးနှံပင်များမှာ ဂျုံ၊ ပြောင်း၊ မြင်းစားဂျုံ၊ မုယောနှင့်ဘီသွာလျှော်တို့ဖြစ်သည်။
တောင်စောင်း များတွင် စပျစ်ခြံများ စိုက်ပျိုးလုပ်ကိုင်ကြသည်။
ဥရုဂွေးနိုင်ငံမှ ထင်ရှားသော ထုတ်ကုန်များမှာ သိုးမွေး၊ အမဲသား၊ ဆီသွတ် အသား၊ သားရေနှင့် ဘီသွာစေ့တို့ဖြစ်သည်။
ယခုအခါ ဥရုဂွေးနိုင်ငံတွင် မီးရထားလမ်း မိုင်ပေါင်း ၁,၈၇ဝ ခန့် ဖောက်လုပ်ပြီးဖြစ်သည်။
ပြည်တွင်းသွားလာရေး အတွက် မော်တော်ကားလမ်း၊ ရေကြောင်းခရီးလမ်းတို့ကိုလည်း အသုံးပြုသည်။
တောင်အမေရိကတိုက်ရှိ မြို့ကြီးများနှင့်သင်္ဘော လမ်း၊ မီးရထားလမ်း၊ လေကြောင်းလမ်းတို့ဖြင့် ဆက်သွယ် လျက်ရှိသည်။
ဥရုဂွေးနိုင်ငံတွင် နေထိုင်သူတို့သည် များသောအားဖြင့် စပိန်လူမျိုးနှင့် အီတာလျံလူမျိုးတို့၏ အဆက်အနွယ်များဖြစ်ကြ သည်။
စပိန်ဘာသာစကားကိုပြောဆိုကြ၍ စပိန်လူမျိုးတို့၏ ဓလေ့ထုံးစံများကို လိုက်နာကျင့်သုံးလေ့ ရှိလေသည်။
လူတိုင်း လွတ်လပ်စွာကိုးကွယ်နိုင်၏။
ဗရင်ဂျီဝါဒသည်ကား လူများစု ကိုးကွယ်သည့် အယူဝါဒဖြစ်သည်။
အစိုးရက အခမဲ့ပညာရေး စနစ်ကိုပြဋ္ဌာန်း၍ မူလတန်းပညာကို မသင်မနေရအဖြစ် သတ် မှတ်ထားသည်။
အထက်တန်းပညာ သင်ကြားနိုင်ရေးအတွက် မွန်တီဗစ်ဒီအိုမြို့တော်ရှိ တက္ကသိုလ်ကျောင်းကို ၁၈၄၉ ခုနှစ် တွင် တည်ထောင်ခဲ့သည်။
၁၅၁၆ ခုနှစ်တွင် စပိန်သင်္ဘောသားတစ်စုတို့က ဥရုဂွေးကမ်းခြေပေါ်သို့ ဦးစွာရောက်ရှိခဲ့သော်လည်း အခြေစိုက်မိ သူတို့မှာ ပေါ်တူဂီလူမျိုးများဖြစ်သည်။
၁၆၈ဝ ပြည့်နှစ်တွင် ပေါ်တူဂီတို့သည် ဥရုဂွေးကမ်းပေါ်၌ ခံတပ်တစ်ခုကို တည် ဆောက်ကြသည်။
သို့ရာတွင် အာဂျင်တီးနားမှ စပိန်တပ်များက ပေါ်တူဂီတို့ကို တိုက်ထုတ်၍ ထိုနယ်တွင်အခြေစိုက်ကြသည်။
တဖန် ဘရာဇီးနိုင်ငံမှ ပေါ်တူဂီတို့က ဥရုဂွေးကို စပိန်တို့၏ လက်မှ သိမ်းယူကြပြန်သည်။
ဥရုဂွေး တိုင်းရင်းသားတို့သည် စပိန်တို့၏ ကြီးစိုးမှုကိုလည်းကောင်း၊ ပေါ်တူဂီတို့၏ကြီးစိုးမှုကို လည်းကောင်း တွန်းလှန်ပြီးလျှင် ၁၈၃ဝ ပြည့်နှစ်တွင် လွတ် လပ်သော သမ္မတနိုင်ငံ တည်ထောင်ကြသည်။
သို့ရာတွင် ပြည်တွင်း၌ နိုင်ငံခေါင်းဆောင်အချင်းချင်း အာဏာလုမှုကြောင့် အာဂျင်တီးနားနိုင်ငံမှလည်းကောင်း၊ ဘရာဇီးနိုင်ငံမှလည်းကောင်း ကျူးကျော်တိုက်ခိုက်ခြင်းကို ခံခဲ့ရလေသည်။
ထို့ကြောင့် ၁၉၃၄ ခုနှစ်တွင် သမ္မတ၏အာဏာကို ကန့်သတ်ပေးသော အုပ်ချုပ်ပုံအခြေခံဥပဒေကို အတည်ပြုခဲ့ သည်။
တစ်ဖန် ၁၉၅၁ ခုနှစ်တွင် ထိုအခြေခံဥပဒေကို ပြင်၍ အုပ်ချုပ်မှုအာဏာကို အမျိုးသားကောင်စီအဖွဲ့ဝင်ကိုးဦးလက်ဝယ် အပ်နှင်းကြသည်။
ထိုကောင်စီတွင် ပါလီမန်ရှိ လူများစုအဖွဲ့ က ခြောက်ဦးနှင့် လူနည်းစုအဖွဲ့က သုံးဦးပါဝင်၍သက်တမ်းမှာ သုံးနှစ်ဖြစ်လေသည်။
သို့သော် ၁၉၆၆ ခုနှစ်တွင် အထွေထွေ ရွေးကောက်ပွဲကြီးနှင့်အတူ ပူးတွဲကျင်းပခဲ့သော ပြည့်သူ့ဆန္ဒခံယူ ပွဲကြီးအရ ဥရုဂွေးနိုင်ငံတွင် သမ္မတအုပ်ချုပ်မှုစနစ်ကို ပြန်လည် ကျင့်သုံးခဲ့လေသည်။
သမ္မတသည် အဖွဲ့ဝင် ၁၁ ဦးပါဝင်သော ဝန်ကြီးအဖွဲ့ကို ခန့်ထားသည်။
ပါလီမန်တွင် ဆီးနိတ်လွှတ်တော်နှင့် ပြည့်သူ့လွှတ် တော်ဟူ၍ လွှတ်တော်နှစ်ရပ်ရှိရာ လွှတ်တော် ကိုယ်စားလှယ် များကို ပြည်သူတို့က ငါးနှစ်တစ်ကြိမ် ရွေးကောက်တင်မြေ|ာက် ရသည်။
ဆီးနိတ်လွှတ်တော်တွင် ကိုယ်စားလှယ်ဦးရေ ၃၁ ဦး ရှိ၍ ပြည့်သူ့လွှတ်တော်တွင် ကိုယ်စားလှယ်ဦးရေ ၉၉ ဦး ရှိသည်။
မွန်တီဗစ်ဒီအိုမြို့သည် ဥရုဂွေးနိုင်ငံ၏ မြို့တော်ဖြစ်၍ အကြီးဆုံး ဆိပ်ကမ်းမြို့လည်းဖြစ်သည်။
အခြား ထင်ရှားသော မြို့များမှာ မာဆေးဒိမြို့၊ ပိုင်ဆန်ဒူးမြို့နှင့် ဆားလတိုမြို့များဖြစ် ကြသည်။
မြန်မာ့စွယ်စုံကျမ်း၊ အတွဲ(၁၅) ကိုးကား ကဏ္ဍ:ဥရုဂွေးနိုင်ငံ ကဏ္ဍ:တောင်အမေရိကတိုက်ရှိ နိုင်ငံများ ကဏ္ဍ:ကုလသမဂ္ဂ အဖွဲ့ဝင်နိုင်ငံများ။
ကဗျာ ကြည့်စမ်းအဆွေ မင်္ဂလာမောင်မယ်ရုပ်စုံ၊ တွဲ ၁၂၊ မှတ် ၉ (စက် ၂၀၀၀) စာ ၁။
ကြည့်စမ်းအဆွေ၊ မြစ်ကမ်းခြေ - - - အစချီ။
တစ်ပင်တည်းရှိသော သစ်ပင်သည် လပြေင်းမုန်တိုင်းရိုက်ခတ်ဒဏ်ကို တစ်ပင်တည်းခံကြရ၏။
တစ်ပင် တည်းရှိသောသစ်ပင်နှင့်ပေါင်းစု၍ရှိသော သစ်ပင်များတို့ကို ယှဉ်၍ တစ်ကိုယ် တည်းနှင့်စည်းလုံးခြင်းတို့၏ အကျိုးကို ရေးသားစပ်ဆိုထားသော ကဗျာတစ်ပုဒ် ဖြစ်သည်။
ကြယ်နှင့်အမှောင် မင်္ဂလာမောင်မယ်ရုပ်စုံ၊ တွဲ ၁၃၊ မှတ် ၇ (ဇူ ၂၀၀၁) စာ ၁။
ကြည့်စမ်းအဆွေ၊ ငွေကြွယ်တစ်ပွင့် - - - အစချီ။
ညအခါ ကောင်းကင်ပြင်သည် မည်းမှောင်နေစဉ် ကြယ်တစ်ပွင့်တည်း ဖြစ်၍ကောင်းကင်၏ အမှောင်ကို မခွင်းနိုင်သော်လည်း ကြယ်ပေါင်း များစွာ၏ အလင်းဖြင့် အမှောင်ကိုခွင်းနိုင်ကြောင်း၊ စုပေါင်းခြင်း၏ကောင်းကျိုးကို ဖော်ဆောင်ရေးဖွဲ့ထားသော ကဗျာတစ်ပုဒ်ဖြစ်သည်။
ကျွန်ုပ်တွေ့သောကဗျာတစ်ပုဒ် မင်္ဂလာမောင်မယ်ရုပ်စုံ၊ တွဲ ၁၂၊ မှတ် ၁၁ (နို ၂၀၀၀)။
ချစ်သ္မီးငယ်၊ လူမယ်လျှင် - - - အစချီ။
ခရေပန်း မင်္ဂလာမောင်မယ်ရုပ်စုံ၊ တွဲ ၁၄၊ မှတ် ၇ (ဇူ ၂၀၀၂) စာ ၁။
အို-ခရေပန်း - - - အစချီ။
ခရေပန်းသည် ပန်းသဇင်ကဲ့သို့ တော်ဝင်ဂုဏ်အင်မရှိသော်လည်း သူ၏အဆင်း၊ အနံ့၊ တို့မှာ ဝင်းပမွေးကြူ နေသည်။
နွမ်းခြောက်သော်လည်း သူ၏ ရနံ့မှာမပြယ်ကြောင်း ခရေပန်း၏ဂုဏ်အင်ကိုရေးဖွဲ့ထားသည်။
ချစ်စရာ လူမွန် ဆရာဝန်သို့ မင်္ဂလာမောင်မယ်ရုပ်စုံ၊ တွဲ ၁၄၊ မှတ် ၁ (ဇန် ၂၀၀၂) စာ ၁။
ရောဂါရလာ၊ များသူနာကို - - - အစချီ။
ချစ်သောမြစ်နှစ်သွယ် မင်္ဂလာမောင်မယ်ရုပ်စုံ၊ တွဲ ၁၂၊ မှတ် ၁၂ (ဒီ ၂၀၀၀) စာ ၁။
၊ တွဲ ၁၄၊ မှတ် ၉ (စက် ၂၀၀၂) စာ ၁။
အလွန်သေးငယ်သော၊ မြစ်နှစ်သွယ်လျှင် - - - အစချီ။
ဆရာအို၏အမွေ မင်္ဂလာမောင်မယ်ရုပ်စုံ၊ တွဲ ၁၁၊ မှတ် ၅ (မေ ၁၉၉၉) စာ ၁။
တွဲ-၁၄၊ မှတ်-၆၊ (ဇွန် ၂၀၀၂)၊ စာ-၁။
ဆရာအိုမှာ - - - အစချီ။
ဆရာသမားမှာ အသက်အရွယ် အိုမင်းရင့်ရော်ပြီး ဇရာတောင်း၍ ကွယ်လွန်သွားသော်လည်း ဆရာ၏မေတ္တာစေတနာဖြင့် ပေးေဝခဲ့သော ပညာများမှာ နုပျို၍တည်မြဲနေကြောင်း ရေးဖွဲ့ထားသော ကဗျာတစ်ပုဒ် ဖြစ်သည်။
ဇီဝက မင်္ဂလာမောင်မယ်ရုပ်စုံ၊ တွဲ ၁၂၊ မှတ် ၈ (ဩ ၂၀၀၀) စာ ၁။
ရောဂါဖိစီး၊ အနာသည်း၍ - - - အစချီ။
ကဗျာဆရာသည် အသပြာမမက်ပဲ စေတနာရှေ့ထားသော သမားတော် 'ဇီဝက'၏မွန်မြတ်သော စိတ်စေတနာမှာ လေးစားမြတ်နိုးဖွယ် ကောင်းပုံ အကြောင်းကို ရေးဖွဲ့ထားသောကဗျာတစ်ပုဒ်ဖြစ်သည်။
တန်ခိုးရှင်ပမာ မင်္ဂလာမောင်မယ်ရုပ်စုံ၊ တွဲ ၁၄၊ မှတ် ၁၂(ဖေ ၂၀၀၂) စာ ၁။
အလုပ်သမားကို - - - အစချီ။
အလုပ်သမားတို့၏ ကြိုးစားခွန်အားစိုက့်၍ ဆောက်လုပ်မှုကြောင့် တိုက်၊ အိမ်၊ တံတား လမ်းများမှာ ကမ္ဘာလောကကြီးကို အလှဆင်၍ သာယာလှပနေပုံကို ရေးဖွဲ့ထားသော ကဗျာတစ်ပုဒ်ဖြစ်သည်။
နေဝင်တော့မည်အိုနှမ မင်္ဂလာမောင်မယ်ရုပ်စုံ၊ တွဲ ၁၄၊ မှတ် ၄၊ (ဧ ၂၀၀၂) စာ ၁။
နေဝင်တော့မည် - - - အစချီ။
ပန်းကောက်ချိန် မင်္ဂလာမောင်မယ်ရုပ်စုံ၊ တွဲ ၁၃၊ မှတ် ၃ (မတ် ၂၀၀၁) စာ ၁။
အရုဏ်တက်၍ - - - အစချီ။
ပန်းချီဆရာနှင့်သူ့ပညာ မင်္ဂလာမောင်မယ်ရုပ်စုံ၊ တွဲ ၁၃၊ မှတ် ၁၁ (နို ၂၀၀၁) စာ ၁။
တရွေ့ရွေ့နှင့် - - - အစချီ။
လူသည်အသက်အရွယ် အပြောင်းအလဲကြောင့်ရုပ်လက္ခဏများ ပြောင်းလဲလာခြင်း၊ သေဆုံးသွားခြင်းတို့ဖြစ်ပေါ်လာသော်လည်း ပန်းချီဆရာ ၏အစွမ်းကြောင့်ရုပ်ပုံများနုပျိုအသက်ဝင်ကာ အစဉ်တည်မြဲ၍ အိုမင်းခြင်း၊ သေဆုံးခြင်းတို့ မရှိနိုင်ပုံကို ရေးဖွဲ့ထားသော ကဗျာတစ်ပုဒ်ဖြစ်သည်။
ပုပ္ပါးမှသည် မင်္ဂလာမောင်မယ်ရုပ်စုံ၊ တွဲ ၁၁၊ မှတ် ၁ (ဇန် ၁၉၉၉) စာ ၁။
ပုပ္ပါးဒေသ၊ သာယာလှ၏ - - - အစချီ။
ပုပ္ပါးဒေသ၏ ရာသီဥတုမျှတပုံ၊ ပတ်ဝန်းကျင်စိမ်းလန်သာယာပုံ၊ စေတီဘုရားများနှင့် တောင်ကလပ်မှာ ကြည်ညိုဖွယ်ကောင်းပုံ၊ ဒေသခံ တိုင်းရင်းသားတို့၏ ဖော်ရွေပုံ၊ မိမိတို့တိုင်းဋ္ဌာနီ၏ ငြိမ်းချမ်းလှပပုံတို့ကို ရေးဖွဲ့ထားသော ကဗျာတစ်ပုဒ်ဖြစ်သည်။
ဘွားဦးဇွန်း မင်္ဂလာမောင်မယ်ရုပ်စုံ၊ တွဲ ၁၂၊ မှတ် ၆ (ဇွန် ၂၀၀၀) စာ ၁။
မင်းကွန်မြို့ဆီ၊ ငါရောက်လည်စဉ် - - - အစချီ။
မင်းကွန်မြို့သို့ စာရေးသူရောက်ရှိစဉ် ဘွားဦးဇွန်၏ကောင်းမှုကုသိုလ်၊ မေတ္တာ၊ စေတနာထားရှိပုံတို့ကြောင့် စိတ်ကြည်လင်ချမ်းမြေ့ရပုံ အကြောင်းကို ရေးဖွဲ့စပ်ဆိုထားသော ကဗျာတစ်ပုဒ်ဖြစ်သည်။
မြေအလှ မြဝတီ၊ တွဲ ၄၉၊ မှတ် ၇ (မေ ၂၀၀၁) စာ ၅။
တွဲ ၁၄၊ မှတ် ၈၊ (ဩ ၂၀၀၂) စာ ၁။
ထိုနေရာဝယ် - - -အစချီ။
ရေလယ်ကျွန်း မြဝတီ၊ တွဲ ၁၃၊ မှတ် ၁၂ (ဒီ ၂၀၀၁) စာ ၁။
နေထွက်လာပြီ - - - အစချီ။
ရွှေကျီးညို မြဝတီ၊ တွဲ ၁၃၊ မှတ် ၉ (စက် ၂၀၀၁) စာ ၁။
တွဲ ၁၄၊ မှတ် ၁၁ (နို ၂၀၀၂) စာ ၁။
စိမ်းစိုစို ညောင်ညိုစခန်းဆီက - - - အစချီ။
ကျီးတို့သည် အဆင်းအင်္ဂါမလှသော်လည်း အသံသာ၍ ရွှေဧည့်သည် တို့ကို သူတို့၏အသံဖြင့် ဖိတ်ခေါ်သည့် နိမိတ်ရှိကြောင်း ရေးဖွဲ့ထားသော ကဗျာတစ်ပုဒ် ဖြစ်သည်။
လူသားအနိုင်ရသည်ကား မြဝတီ၊ တွဲ ၁၃၊ မှတ် ၂ (ဖေ ၂၀၀၁) စာ-၁။
ကြည့်စမ်းအဆွေ - - - အစချီ။
လောကနှင့်လုပ်သား မင်္ဂလာမောင်မယ်ရုပ်စုံ၊ တွဲ ၁၃၊ မှတ် ၁ (ဇန် ၂၀၀၁) စာ ၁။
လောကပွားစည်၊ အဓွန့်ရှည်အောင် - - - အစချီ။
လောကကြီး ဖွံ့ဖြိုးတိုးတက်စည်ပင်လာစေရန် လုပ်သားတို့၏ လုပ်အားဖြင့် စက်ရုံ၊ လမ်း၊ တံတား၊ ဆည်၊ စိုက်ခင်းများဖြင့် ထုတ်ကုန် တိုးအောင် ဆောင်ရွက်ရန်နှင်စစ်ပွဲများကင်း၍လွတ်လပ်သော လောကကြီးကို ကြိုးစား၍ တည်ဆောက်သွားရန် ရည်ရွယ်၍ ရေးဖွဲ့ထားသည်။
သားမြေးဆက်၍ မင်္ဂလာမောင်မယ်ရုပ်စုံ၊ တွဲ ၁၃၊ မှတ် ၄ (ဧ ၂၀၀၁) စာ ၁။
တစ်ရက် နှစ်ရက်၊ စသည်ရက်လည်း - - - အစချီ။
သင်နှင့်ငါ မင်္ဂလာမောင်မယ်ရုပ်စုံ၊ တွဲ ၁၃၊ မှတ် ၁၀ (အောက် ၂၀၀၁) စာ ၁။
မြစ်ညိုခြား၍ - - - အစချီ။
သည်ညီအစ်ကို မင်္ဂလာမောင်မယ်ရုပ်စုံ၊ တွဲ ၁၂၊ မှတ် ၁၀ (အောက် ၂၀၀၀) စာ-၁။
အစ်ကိုရေ − ညီပုလေးရေး နဲ့ - - - အစချီ။
တစ်အူတုံဆင်း ညီအစ်ကိုသားချင်းများ၏ ချစ်ကြည်ရင်းနှီးမှုကို ဖွဲ့ဆိုထား သောကဗျာတစ်ပုဒ်ဖြစ်သည်။
သတ္တိရှင်မိခင် မင်္ဂလာမောင်မယ်ရုပ်စုံ၊ တွဲ ၁၁၊ မှတ် ၉ (စက် ၁၉၉၉) စာ ၁။
အလုပ်နား၍ - - - အစချီ။
သားနှင့်မိခင် ယာတောခွင်ဝင်ပြီးညနေအပြန်၌ ကျားနှင့်တွေ့ရာသားငယ် မှာ ကျား၏တိုက်ခိုက်မှုကြောင့် ဒဏ်ရာပြင်းစွာရရာ မိခင်မှာ အသက်စွန့်၍ ကျားကို တိုက်ခိုက်ပြီး ဒဏ်ရာ ပြင်းထန်စွာ ရသည့်ကြားမှာ ဒဏ်ရာ ရထားသော သားအား ဖေးကူတွဲ၍ ရွာသို့ပြန်ခဲ့သည့် တကယ်ဖြစ်ရပ်မှ မိခင်၏မေတ္တာ တရားကို ဂုဏ်ယူ ဖော်ညွှန်း ရေးဖွဲ့ ထားသောကဗျာဖြစ်သည်။
(တန်းပင်ချောင်းကျေးရွာမှ တကယ့်ဖြစ်ရပ်ကို ရေးဖွဲ့ထားသည်)။
သိပ္ပံရထား မင်္ဂလာမောင်မယ်ရုပ်စုံ၊ တွဲ ၁၂၊ မှတ် ၇ (ဇူ ၂၀၀၀)စာ ၁၊ ပုံ။
ဥဩမှုတ်သံ၊ တညံညံဖြင့် - - - အစချီ။
ဟိမဝန္တာနှင့်လူသား မင်္ဂလာမောင်မယ်ရုပ်စုံ၊ တွဲ ၁၁၊ မှတ် ၇ (ဇူ ၁၉၉၉)စာ ၁။
ဟိမဝန္တာ၊ တောင်မဟာကို - - - အစချီ။
စာရေးသူကလေးဘဝ၌ ဟိမန္တာတောင်မဟာကို မြင်တွေ့ချင်စိတ်ပြင်းပြခဲ့ရာ အသက်ကြီးလာသောအခါ အခွင့်အရေးပေါ်၍ ကြီးမားမြင့်မားသော ဟိမန္တာတောင်ပေါ်သို့ တက်ရောက်နိုင်သောအခါ မည်မျှမြင့်မားခက်ခဲသော တောင်ဖြစ်စေကာမှု လူတို့၏စွမ်းပကားဖြင့် တက်ရောက်နိုင်ကြောင်းကို တွေ့မြင်မိပြီး ဉာဏ်အလင်းရပုံတို့ကို ရေးဖွဲ့ ထားသော ကဗျာတစ်ပုဒ် ဖြစ်သည်။
ဟီရိုးရှီးမားမှ ကလေးငယ်သို့တမ်းချင်း မင်္ဂလာမောင်မယ်ရုပ်စုံ၊ တွဲ ၁၃၊ မှတ် ၈ (ဩ ၂၀၀၁) စာ ၁။
အဏုမြူ ဗုံးဒဏ်သင့်ပါလို့ - - - အစချီ။
အပြစ်ဟောင်း မင်္ဂလာမောင်မယ်ရုပ်စုံ၊ တွဲ ၁၄၊ မှတ် ၃ (မတ် ၂၀၀၂) စာ ၁။
ဘာမှမမြင်၊ အမှောင်ပြင်လည်း - - - အစချီ။
အမေ မင်္ဂလာမောင်မယ်ရုပ်စုံ၊ တွဲ ၁၁၊ မှတ် ၆ (ဇွန် ၁၉၉၉) စာ ၁။
မီးပမာလျှင် - - - အစချီ။
မိခင်သည် သေဆုံးသွားသော်လည်း အေးမြလှသော မိခင်၏မေတ္တားတရားမှာ ဘယ်သောအခါမှ ပျက်သုဉ်းသွားမည်မဟုတ်ကြောင်း ရေးဖွဲ့ထားသော ကဗျာတစ်ပုဒ်ဖြစ်သည်။
အရွယ် မင်္ဂလာမောင်မယ်ရုပ်စုံ၊ တွဲ ၁၄၊ မှတ် ၁၀ (အောက် ၂၀၀၂)စာ ၁။
မင်းကွန်းရွာမှာ - - - အစချီ။
မြေးအဘွား နှစ်ယောက်တို့သည် မင်းကွန်းသို့ ဘုရားဖူးလာရာ အေးငြိမ်းလှသော မင်းကွန်း၏ သာယာမှုကို နှစ်သက်ကြ၍ ကိုယ်စီကိုယ်စီ မိမိတို့ ဆန္ဒကို အရွယ်နှင့် လိုက်စွာ ဆုတောင်းပုံကို ရေးဖွဲ့ထားသည်။
အရွယ်ငယ်သော်လည်း မင်္ဂလာမောင်မယ်ရုပ်စုံ၊ တွဲ ၁၃၊ မှတ် ၆ (ဇွန် ၂၀၀၁) စာ ၁။
ကြယ်ကလေးငယ်ငယ် - - - အစချီ။
အလွမ်း မင်္ဂလာမောင်မယ်ရုပ်စုံ၊ တွဲ ၁၃၊ မှတ် ၅ (မေ ၂၀၀၁) စာ ၁။
အခါတစ်ပါးမှာလ - - - အစချီ။
စာရေးသူ တိုင်းတပါးနိုင်ငံသို့ ရောက်ရှိနေစဉ် မိမိမွေးဖွားရာဌာန တိုင်းပြည်၏နေ့စဉ်စားသောက်နေထိုင်မှု၊ လူမှုပတ်ဝန်းကျင်၊ ရာသီဥတုတို့ ကို သတိရကြောင်း ရေးဖွဲ့ထားသော ကဗျာတစ်ပုဒ်ဖြစ်သည်။
အလှကျွန်းသို့ မြကျွန်းသို့ မင်္ဂလာမောင်မယ်ရုပ်စုံ၊ တွဲ ၁၁၊ မှတ် ၈ (ဩ ၁၉၉၉) စာ ၁။
လှေမရှိက - - - အစချီ။
ဤမိသားစု မင်္ဂလာမောင်မယ်ရုပ်စုံ၊ တွဲ ၁၄၊ မှတ် ၁၂ (ဒီ ၂၀၀၂) စာ ၁။
ညနေဆည်းဆာ၊ နေဝင်လာ၍ - - - အစချီ။
အို-ပိတောက်ပင် မင်္ဂလာမောင်မယ်ရုပ်စုံ၊ တွဲ ၁၁၊ မတ် ၄ (ဧ ၁၉၉၉) စာ ၁။
ခြံထောင့်စွန်းစီက - - - အစချီ။
ဆောင်းပါး ကျန်းမာရေးနှင့်ဆေးပညာ ကြက်သွန်ဖြူ၊ ဝင်းအံ့။
မင်္ဂလာမောင်မယ်ရုပ်စ၊ုံတွဲ ၁၄၊ မှတ် ၇ (ဇူ ၂၀၀၂) စာ ၃၀-၃၁။
မီးပြီးသောဆေး၊ အောင်ထက်။
- - -၊ တွဲ ၁၅၊ မှတ် ၇ (ဇူ ၂၀၀၀) စာ ၂၆။
အာဖရိကတိုက်၊ တန်ဂန်ဂိုကနိုင်ငံမှ ကွန်ဒို တိုင်းရင်းသားတို့တွင် ဆေးဝါးကုသမှု ကျွမ်းကျင်သူအချို့၏ လျှို့ဝှက်ဆန်းကြယ်သော ဆေးတစ်မျိုး ဖြစ်သည့် အသီးအရွက်အဆီတို့ဖြင့် ဖော်စပ်ထားသော မီးလောင်ခြင်း၊ အပူလောင်ခြင်း ကာကွယ်သည့် ဆေးတစ်မျိုး ဖော်စပ်ထားခဲ့ကြောင်း ရေးသား ဖော်ပြထားသည်။
အိမ်သာတွင် ကြာရှည်မထိုင်ပါနှင့်၊ - - -။
- - -၊ တွဲ ၁၁၊ မှတ် ၁၀ (အောက် ၁၉၉၉) စာ ၃၆၊ ပုံ။
ခွဲစိတ်ကုသမှု စိတ်ဝင်စားဖွယ်ကျောက်ကပ်အစားထိုးကုသမှု၊ သက်ဝေဦး။
- - -၊ တွဲ ၁၄၊ မှတ် ၁(ဇန် ၂၀၀၂) စာ ၂၅-၂၆၊ ပုံ။
အင်္ဂလန်နိုင်ငံမှကျောက်ကပ်ရောဂေါဝဒနာရှင် အသက်(၄၄)နှစ်ရှိကျောင်ေဆရာ တစ်ဦး ဖြစ်သော ရိုးရာတေးဂီတအဆိုတော်ဖြစ်သူ ဂျိုနသန်နှင့် ကျောကကပ် အလှူရှင် ဂျိုနသန်၏ချစ်သူ အသက်(၄၆)နှစ်အရွယ်ရှိ ရိုးရာတေးအဆိုတော် တစ်ဦးဖြစ်သူ'ဂျိမ်းမင်ချယ်'ဆိုသူအမျိုးသမီးတို့၏စိတ်ဝင်စားဖွယ် ကြည်နူးဖွယ် ကောင်းသော ကျောက်ကပ် အစားထိုး ကုသမှုအ ကြောင်း ရေးသား ဖော်ပြထားသည်။
လူဝကြီးကို ခွဲစိတ်အောင်မြင်၊ ဝင်းဝင်းမြတ်။
- - -၊ တွဲ ၁၃၊ မှတ် ၃ (မတ် ၂၀၀၁) စာ ၂၄-၂၅၊ ပုံ။
လူဝကြီး' ရွန်ဘိုဗီနို' အသက်(၃၈)နှစ်သည် အရပ်၅ပေ၊ ၁၀လက်မရှိပြီး ကိုယ်အလေးချိန်ပေါင် ၅၀၀ကျော် ရှိလာရာ သူ၏ကျန်းမာရေးကို ထိခိုက်လာ၍ ခွဲစိတ်ကုသမှုပြုလုပ်ပုံများကိုရေးသားဖော်ပြထားသည်။
အံ့ချီးဖွယ်ခွဲစိတ်အောင်မြင်မှု၊ ဝင်းဝင်းမြတ်။
မင်္ဂလာမောင်မယ်ရုပ်စုံ၊ တွဲ ၁၃၊ မှတ် ၂ (ဖေ ၂၀၀၀) စာ ၂၄-၂၅၊ ပုံ။
အမေရိကန်နိုင်ငံ၊ တက္ကဆက်ပြည်နယ်၊ ဟူစတန်မြို့မှ လူစီကလိုင် အမည်ရှိ အမျိုးသမီး တစ်ဦးသည် ကိုယ်ဝန်ဆောင်စဉ် ရင်သွေးမှာ ဝမ်းဗိုက်ထဲ၌ ဦးခေါင်းနောက်ပြန်ဖြစ်နပြေီး၊မွေးဖွားခဲ့ပြီးနောက် (၄)ရက်သား အရွယ် ကလေးငယ်အား ခွဲစိတ်ပါရဂူများက ဦးခေါင်းနှင့်ကိုယ်ခန္ဓာအတည့်ဖြစ်သွားရန် အတွက် ပြန်လည်ခွဲစိတ်ခဲ့ရာ အောင်မြင်မှုရခဲ့ကြောင်းကို ပုံနှင့်တကွ ရေးသား ဖော်ပြထားသည်။
အံ့ဖွယ်ကိုယ်ခန္ဓာ အစားထိုးလဲလှယ်ခွဲစိတ်မှု၊ အောင်ထက်။
- - -၊ တွဲ ၁၂၊ မှတ် ၉ (စက် ၂၀၀၀) စာ ၂၇-၂၈၊ ပုံ ၁။
ခေတ်သစ်ဆေးပညာရှင်ကြီးများ၏ ကိုယ်ခန္ဓာအစားထိုးကုသမှုများ အတွက် ကြိုးစားခဲ့ပုံများ၊ ကုသမှုတွင်အောင်မြင်မှူရရှိသည့်အကြောင်းများ၊ ဆက်လက်၍ ကြိုးစားသုတေသနပြုပြင်နကြေကြောင်းများကို ပုံနှင့်တကွ ရေးသားဖော်ပြ ထားသည်။
အောင်မြင်စွာခွဲစိတ်ကုသ၊ - - -။
- - -၊ တွဲ ၁၃၊ မှတ် ၄ (ဧ ၂၀၀၁) စာ ၃၁၊ ပုံ။
အမေရိကန်ပြည်၊ ချီကာဂိုမြို့တွင်နေထိုင်သော 'လိုရီဟုဝင်' အသက် (၄၀)နှစ်သည် လွန်ခဲ့သောနှစ်များစွာကစ၍ ကျောနှင့်ဝမ်းဗိုက်တွင် အကျိတ်ဖု တစ်ခုထွက်လာပြီး တဖြေးဖြေးကြီးထွားလာရာ ကျွမ်းကျင်သောဆရာဝန်များနှင့် ခွဲစိတ်ကုသခဲ့ရာ အောင်မြင်မှုရခဲ့ကြောင်းကို ပုံနှင့်တကွရေးသားဖော်ပြ ထားသည်။
ကျောက်ဖြစ်ရုပ်ကြွင်းပညာ ကျောက်ဖြစ်ရုပွ်ကြင်းမိကျောင်းကြီး၊ စုထက်၊ မ။
မင်္ဂလာမောင်မယ်ရုပ်စုံ၊ တွဲ ၁၄၊ မှတ် ၆ (ဇွန် ၂၀၀၂) စာ ၂၅၊ ပုံ။
အာဖရိကတိုက်၊ နစ်ဂါနိုင်ငံအနီးရှိ ဆဟာရသဲကန္တာရထဲတွင် သိပ္ပံပညာ ရှင်များ ရှာဖွေတွေ့ရှိခဲ့သော အလျားပေ၄၀၊ အလေးချိန် ၁၀တန်၊ မေးရိုးကြီးများ မှာ ၆ပေ အလျား၊ သွား ၁၃၂ချောင်းရှိ၍ လွန်ခဲ့သော နှစ်သန်းပေါင်း ၁၁၀ကျော်က အသက်ထင်ရှားရှိခဲ့သော ကျောက်ဖြစ်ရုပွ်ကြင်းမိကျောင်းကြီး အကြောင်းကို ပုံနှင့်တကွဖော်ပြထားသည်။
ပင်လယ်အောက်ကရှေးဟောင်းပစ္စည်းများ၊ သကေ်ဝဦး။
- - -၊ တွဲ ၁၄၊ မှတ် ၂ (ဖေ ၂၀၀၂) စာ ၂၅၊ ပုံ။
ရှေးဟောင်းရုပွ်ကြင်းနှင့် ပစ္စည်းများကို စူးစမ်းဖော်ထုတ်ရှာဖွကြေသော ရှေးဟောင်းသုတေသနပညာရှင်အချို့သည် ပင်လယ်ရေအောက်မှ လွန်ခဲ့သော နှစ်ပေါင်း ၃၃၀၀ ကျော်က ရှေးဟောင်း အီဂျစ်ဆိပ်ကမ်းမြို့မှ အဖိုးတန် ရှေးဟောင်း ပစ္စည်းများကို တစ်ခုပြီးတစ်ခုရရှိနကြေကြောင်းကို ပုံနှင့်တကွ ရေးသားဖော်ပြ ထားသည်။
စာပေ ကဗျာဆရာ မောင်စန်းသော်၏ 'ချစ်သ္မီးသို့'။
မြတ်မင်္ဂလာစာဆောင်၊ တွဲ ၁၇၊ မှတ် ၇ (ဇန် ၂၀၀၂) စာ ၂၅-၂၉၊ ပုံ။
ကဗျာဆရာ မောင်စန်းသော် (ခွဲစိတ်အထူးကုဆရာဝန်ကြီး ဒေါက်တာ ခင်မောင်ရီ)သည် သူ၏သမီး ဒေါက်တာခင်သစ်နှစ်မှာ မနာလိုသူတစ်ဦး၏ လုပ်ကြံမှုဖြင့် မျက်နှာမှာ ရုပ်ပျက်ဆင်းပျက်ဖြစ်၍၊ မျက်စိနှစ်လုံးအလင်း ကွယ်ခဲ့ရာ စိတ်ထိခိုက်ခံစားနေရသော ဒုက္ခိတသမီး ကလေးအား ဖခင်မှ သမီး သို့ နှစ်သိမ့်ဖွယ်၊ ဖြေသိမ့်ဖွယ်၊ တရားရဖွယ်ကဗျာများရေးသား၍ သမီးအား အားပေးနှစ်သိမ့်ပုံကို ရေးသားဖော်ပြ၍ ကဗျာများကိုလည်း ဖော်ပြထားသည်။
၁၃ နှစ် သ္မီးကွန်ပျူတာပညာရှင်၊ သက်ဝေဦး။
မင်္ဂလာမောင်မယ်ရုပ်စုံ၊ တွဲ ၁၁၊ မှတ် ၁(ဇန် ၁၉၉၉) စာ ၂၅၊ ပုံ။
ဂျမေကာနိုင်ငံမှ မက်ကိုနင်-ဘလိတ်-ဟန်နာ ဆိုသူ အသက်(၁၃)နှစ် အရွယ်မျှသာရှိသေးသော မိန်းကလေးငယ်သည် ကွန်ပျူတာပညာလေ့လာ ဆည်းပူးရာ၌ အလွန်ထူးချွန်ကျွမ်းကျင်သူတစ်ဦးဖြစ်ပြီး စာပေပညာတွင် ထူးချွန်ကြောင်း ရေးသားထားသည်။
စိတ်ပညာ စိတ်ညှို့ပညာအစွမ်း၊ စုထက်၊ မ၊ မင်္ဂလာမောင်မယ်ရုပ်စုံ၊ တွဲ ၁၂၊ မှတ် ၉ (စက် ၂၀၀၀) စာ ၂၆၊ ပုံ။
ရုရှားလူမျိုး ယူရီဂေါ်နီသည် မော်စကို မြို့ပြင်တစ်နေရာတွင် စိတ်ပညာ ဆိုင်ရာ ကျောင်းတစ်ကျောင်းဖွင့်တားပုံအကြောင်းနှင့် လက်တွေ့သင်ကြားပြ နေပုံတို့ကို ပုံနှင့်တကွ ရေးသားဖော်ပြထားသည်။
အ.ထက (၆) ဗိုလ်တစ်ထောင်၏စိတ်ပိုင်းဆိုင်ရာအောင်မြင်မှုများ။
- - -၊ တွဲ ၁၄၊ မှတ် ၁ (ဇန် ၂၀၀၂) စာ ၃-၆၊ ပုံ။
ရန်ကုန်မြို့ အ.ထ.က (၆) ဗိုလ်တစ်ထောင် (ယ္ခင်စိန်ပေါလ်ကျောင်း) သည် ဘက်စုံပညာရေးကို တိုးတက်အောင်မြင်အောင် ကြိုးစားဆောင်ရွက်နေ သော ကျောင်းများတွင် ထိပ်တန်းကပါဝင်သည်။
ကျောင်းအုပ်ဆရာကြီးမှာ စီမံထူးချွန်တတိယအဆင့်ရရှိသူ ဦးကြည်သန်းဖြစ်ပြီး သူ၏ကျောင်းအား ဘက်စုံတိုးတက်အောင်မြင်အောင် ကြိုးစားဆောင်ရွက်ပုံများကို ဖော်ပြထားသည်။
ဘာသာစကား မြန်မာစာသဒ္ဒါ မြန်မာစာရေးရာသတိပြုစရာ၊ 'ကာနှင့်ခါ'။
- - -၊ တွဲ ၁၁၊ မှတ် ၄ (ဧ ၁၉၉၉) စာ ၂၇။
- - -၊ 'ကျွန်တော်နှင့်ကျနော်၊ ကျွန်မနှင့်ကျမ'။
- - -၊ တွဲ ၁၂၊ မှတ် ၂ (ဖေ ၂၀၀၀) စာ ၄၉။
မြန်မာစာရေးသားရာတွင် နာမ်စားဖော်ပြချက်များကို အသံထွက် အတိုင်း မရေးသားရန် သတိပြုသင့်သည့် အချက်များကိုရေးသား ဖော်ပြ ထားသည်။
- - -၊ 'ကြိုးနှင့်ကျိုး'။
- - -၊ တွဲ ၁၁၊ မှတ် ၅ (မေ ၁၉၉၉) စာ ၃၅။
မြန်မာစာရေးရာတွင် 'ကြိုးနှင့်ကျိုး'ေဝါဟာရစကားလုံး နှစ်လုံး၏ စာလုံးပေါင်းအသုံးကို ခွဲခြားသိသင့်ပြီး သူ့နေရာနှင့် သူမှန်ကန်စွာရေးပုံကို သတိပြုမိစေရန် ရေးသားဖော်ပြထားသည်။
မြန်မာစာရေးရာသတိပြုစရာ၊ 'ထုတ်နှင့်ထုပ်'။
မင်္ဂလာမောင်မယ်ရုပ်စ၊ုံတွဲ ၁၁၊ မှတ် ၁၁ (နို ၁၉၉၉) စာ ၂၈။
မြန်မာစာရေးရာ၌ 'ထုတ်'နှင့်'ထုပ်' ရေးထုံးကို အထူးသတိပြုမိစေရန်၊ ယင်းေဝါဟာရနှစ်လုံးသည် အနက်အဓိပ္ပာယ် မတူရုံမျှမက ဆန့်ကျင်ဘက် ဖြစ်နေသည်ကို သတိထားမိစေရန် ရေးသားဖော်ပြထားသည်။
- - -၊ 'ပိုတတ်သောရေးချ'။
- - -၊ တွဲ ၁၁၊ မှတ် ၁ (ဇန် ၁၉၉၉) စာ ၃၈။
- - -၊ 'ဖြစ်စေ၊ သို့မဟုတ်၊ သော်လည်းကောင်း'။
- - -၊ တွဲ ၁၂၊ မှတ် ၁ (ဇန် ၂၀၀၀) စာ ၃၉။
မြန်မာစာရေးရာတွင် သတိပြုသင့်သည့် မြန်မာသဒ္ဒါအသုံးအနှုန်း များကို ဖော်ပြထားသည်။
- - -၊ 'များနှင့်တို့ (၁)'။
- - -၊ တွဲ ၁၁၊ မှတ် ၈ (ဩ ၁၉၉၉) စာ ၃၁။
- - -၊ 'များနှင့်တို (၂)'။
- - -၊ တွဲ ၁၁၊ မှတ် ၉ (စက် ၁၉၉၉) စာ ၃၂။
မြန်မာစာရေးရာ၌ 'များ'နှင့်'တို့' သည် အသုံးမတူပါ။
ခြားနား မှုရှိသည်ကို သတိပြု၍ ခွဲခြားရေးသားတတ်ရန် ဖော်ပြထားသည်။
- - -၊ 'မှားယွင်းတတ်သော စာလုံးပေါင်းများ'။
- - -၊ တွဲ ၁၁၊ မှတ် ၂ (ဖေ ၁၉၉၉) စာ ၃၆။
မြန်မာစာရေးရာတွင် 'ခုနှစ်နှင့်ခုနစ်'တို့၏စာလုံးပေါင်းမှားယွင်းစွာ ရေးမိတတ်ကြသည်ကို သတိပြုသင့်ပြီး မှန်ကန်စွာ ရေးသားတတ်ရန်ဖော်ပြထားသည်။
- - -၊ 'သဏာန်နှင့်သန္တာန်'။
- - -၊ တွဲ ၁၁၊ မှတ် ၁၀ (အောက် ၁၉၉၉) စာ ၂၈။
မြန်မာစာရေးရာ၌ ယင်းေဝါဟာရနှစ်ခုလုံးကို ရောထွေးရေးတတ်ကြသည်။
ထို့ကြောင့်မှန်ကန်စွာခွဲခြားရေးသားနိုင်ရန် ဖော်ပြထားသည်။
အင်္ဂလိပ်စာဝေါဟာရ သင်ဝေါဟာရကြွယ်ပါစေ၊ မင်း၊ တက္ကသိုလ်-။
အင်္ဂလိပ်စာဝေါဟာရနှင့် မြန်မာဝေါဟာရများကြွယ်ဝစေရန် ရည်ရွယ်၍ မင်္ဂလာမောင်မယ်စာစောင်၌ (၁၉၉၉) ဇန်နဝါရီမှ (၂၀၀၁) အောက်တိုဘာအထိ ရေးသားဖော်ပြထားသည်။
ဘာသာရေး ဇာတ်တော် ဂင်္ဂါမာလဇာတ်။
မင်္ဂလာမောင်မယ်ရုပ်စုံ၊ တွဲ ၁၂၊ မှတ် ၂ (ဖေ ၂၀၀၀) မျက်နှာဖုံး- နောက်ကျောဖုံး၊ အတွင်းစာ ၇-၁၁၊ ပုံ။
သီလမြဲခြင်းအကျိုးတရားပြပုံကို 'ငါးရာ့ငါးဆယ်'ဇာတ်တော်လာ ဂင်္ဂါမာလဇာတ်ဖြင့် ဖော်ပြထားသည်။
စန္ဒကိန္နရီနှင့်အခြားဇာတ်ဝတ္ထုများ၊ 'ခြင်္သေ့နှင့်တောဝက်' ၊ တိုက်စိုး။
- - -၊ တွဲ ၁၄၊ မှတ် ၁၂ (ဒီ ၂၀၀၂) စာ ၃၆-၃၇။
ရှင်သာရိပုတ္တရာအား ရဟန်းအိုတစ်ပါးမှ တုပြိုင်ရာမနိုင်သဖြင့် ဘုရားရှင်က ရဟန်းအိုသည် ယ္ခုဘဝတွင်သာမက ယခင်ဘဝကပင်မနိုင် ခဲ့ပုံကို ခြင်္သေ့နှင့်တောဝက်ဇာတ်အား ဟောကြားပုံကို ရေးသားဖော်ပြထားသည်။
- - -၊ ' ခြင်္သေ့မနှင့်မြေခွေး' ၊ - - -၊ - - -၊ တွဲ ၁၄၊ မှတ် ၉ (စက် ၂၀၀၂) စာ ၃၉-၄၈။
ဗုဒ္ဓသည် ဆာတာ္တသည်၏သား လုလင်တစ်ယောက်နှင့် စပ်လျဉ်း၍ ရဟန်းအပေါင်းအား ခြင်္သ့မနှင့် မြေခွေးဇာတ်အားဟောကြားပုံကို အကျဉ်း ချုပ်ရေးသားဖော်ပြထားသည်။
- - -၊ 'တောမီး' ၊ တိုက်စိုး။
- - -၊ တွဲ ၁၄၊ မှတ် ၈ (ဩ ၂၀၀၂) စာ ၃၉-၄၈။
ဗုဒ္ဓခရီးဒေသစာရွီကြတော်မူစဉ် တောမီးလောင်၍ ရဟန်းတို့ ကြောက်ရွံ့နေစဉ် ဗုဒ္ဓရှိသောအရပ်၌ မီးမလောင်ရာ ရဟန်းတို့ကချီးကျူးရာ ဗုဒ္ဓက ပါရမီဖြည့်စဉ် ငုံးမင်းဘဝဇာတ်အား ဟောကြားပုံရေးသား ဖော်ပြထားသည်။
- - -၊ 'တင်ကျီးငှက်'။
- - -၊ တွဲ ၁၄၊ မှတ် ၇ (ဇူ ၂၀၀၂) စာ ၄၁-၄၂။
ဒေဝဒတ်သည် ရဟန်းပြုပြီးနောက် ဘုရားရှင်ကို အတုယူ၍ရဟန်းတို့အား ဆက်ဆံပြောဆိုမှုနှင့်ပတ်သက်၍ ဘုရားလောင်းပါရမီ ဖြည့်စဉ် တင်ကျီးငှက်ဘဝက ဇာတ်အား ဟောကြားတော်မှုပုံကို ရေးသားဖော်ပြထားသည်။
- - -၊ 'မျောက်နှင့်ရေဘီလူး' ၊ တိုက်စိုး။
- - -၊ တွဲ ၁၅၊ မှတ် ၉ (စက် ၂၀၀၃) စာ ၅။